Florín británico

O florín británico foi unha moeda británica co valor de 2 xilins ou a décima parte dunha libra (24 peniques), emitida pola Royal Mint desde 1849 ata 1967, cunha derradeira tiraxe unicamente para o coleccionismo en 1970.

A introdución do florín formou parte dun experimento de decimalización que naquel momento non chegou máis lonxe que iso. Os floríns orixinais, cuñados en 1849, suscitaron polémica por omitir a mención a Deus nos títulos da raíña Vitoria (1837-1901). Esta tipo, coñecido como "florín sen Deus", foi sucedido en 1851 polo florín gótico, chamado así polo seu deseño e pola súa tipografía. Durante a maior parte da súa existencia, o florín levou no seu anverso algunha variante dos escudos do Reino Unido ou dos emblemas das nacións que o compoñen, unha tradición coa que se rompeu entre 1902 e 1910 con Eduardo VII (1901-1910), cando a moeda pasou a lucir unha figura de Britannia de pé e ao vento.

En 1911, logo do ascenso ao trono de Xurxo V (1910-1936), o florín recuperou o deseño dos escudos e os cetros que tiña a finais da época vitoriana, e mantivo este motivo ata 1937, cando se lle colocaron os emblemas nacionais, motivo que mantivo durante todo o reinado de Xurxo VI (1936-1952). En 1953, tras o ascenso ao trono de Isabel II (1953-2022), o florín cambiou novamente o deseño do seu reverso.

En 1968, antes mesmo do inicio da decimalización, a Royal Mint comezou a cuñaxe das novas moedas de 10 peniques novos. Con todo, o florín foi a derradeira moeda en ser desmonetizada logo da decimalización do sistema monetario británico de 1970, xa que se mantivo en circulación ata 1993 circulando en paralelo á nova moeda de 10 peniques, coincidente non só no seu valor, senón tamén nas súas características métricas e na súa composición.

 Creación do florín británico 
O nacemento da idea da decimalización do sistema monetario en Gran Bretaña remóntase a 1682, aínda que as primeiras propostas non supuxeron avance ningún a este respecto. O impulso á decimalización veu, entre outros factores, da adopción do sistema decimal na moedas do dólar estadounidense logo da independencia deste país, así como da decimalización do sistema do franco francés, ambos no século XVIII. En 1841 e 1843 xurdiron os primeiros comités en solicitar formalmente a asunción do sistema decimal para a moeda británica.Craig, J. (2010) [1953]. Páxinas 312-313. 
miniatura|292x292px|Proba non adoptada dun florín de 1848, que amosa como valor facial ONE TENTH OF A POUND ("un décimo de libra")."1 Florin - Victoria Pattern". Numista.com
En 1847, John Bowring presentou unha proposta no Parlamento Británico na que se pedía a introdución da moeda decimal e a cuñaxe de moedas dunha décima e dunha centésima de libra,Chard, L. (2019). "The Story of the Florin or Two Shilling Piece". Chard (www.chards.co.uk). 31 de maio. e o Goberno de Russell anunciou a intención de cuñar esa moeda dun décimo de libra ou 2 xilins, para así coñecer a predisposición da opinión pública, e tamén indicou que no futuro se estudaría a introdución doutras moedas decimais.Josset, C. R. (1962). Páxinas 130-131.

Houbo moitas discusións acerca de como debería chamarse a nova moeda —centum, decade e dime foron algunhas das propostas—Lobel, R. (1999) [1995]. Páxina 517. e finalmente optouse pola forma florin, non pola antiga moeda inglesa dese mesmo nome, senón porque os Países Baixos tiñan o seu florín ou gulden, cun valor e un tamaño similares.Seaby, P. (1985). Páxinas 155-156. 

 Emisións por monarcas 

 Vitoria (1849-1901) 

 1849: florín "sen Deus" 
miniatura|292x292px|Florín de 1849, coñecido como "florín sen Deus", pola omisión de referencia a Deus nas lendas."1 Florin - Victoria 1st portrait; 'Godless' type". Numista.com
Os primeiros floríns británicos cuñáronse en 1849 a nome da raíña Vitoria. Tiñan un estilo tendente ao Gótico e amosaban un busto da raíña moi nova ollando cara á esquerda,Craig, J. (2010) [1953]. Páxina 313. cos escudos cruciformes coroados do Reino Unido no reverso, e nos os emblemas das catro nacións. Este primeiro florín garda moita semellanza coa coroa gótica de 1847.Spink (2016). Páxinas 465, 467."1 Crown - Victoria 'Gothic' type". Numista.com Non en van, o anverso de ambos foi obra do gravador xefe da Royal Mint, William Wyon, en tanto que dos dous reversos se ocupou William Dyce. Aínda que a devandita coroa de 1847 tiña as súas inscricións en letra gótica, a tipografía do florín era romana.Seaby, P. (1985). Páxina 155. 

O florín de 1849, cuñado en prata de 925 milésimas, tiña un peso de 11,3 gramos —definíase como 4⁄11 de onza troy—Kindleberger, C. P. (2005). A Financial History of Western Europe. Taylor & Francis. Páxina 60. ISBN 978-0415378673 e un diámetro de 28 milímetros. A lenda do anverso era o nome da raíña, VICTORIA REGINA, e no reverso amosaba con meridiana claridade o seu valor facial, coas lendas ONE FLORIN / ONE TENTH OF A POUND.Seaby, P. (1985). Páxina 156. 

Para evitar confusións no incipiente experimento de decimalización, a moeda de media coroa —equivalente a 2 xilins e 6 peniques, ou un oitavo de libra—, que era moi próxima ao florín en tamaño e valor, non se emitiu entre 1850 e 1874, data esta na que se retomou a súa cuñaxe por petición do sector bancario, e as enquisas de popularidade revelaron que ambas as moedas desempeñaban senllos papeis útiles no comercio. Tanto o florín como a media coroa seguiron emitíndose xuntas ata a decimalización.Dyer, G. P.; Gaspar, P. P. (1992). Páxina 537.

É probable que a emisión desta primeira moeda dun florín causase grande impacto na poboación, entre outras cousas porque por primeira vez en case 200 anos unha moeda británica amosaba un retrato coroado do monarca. E aínda máis chocante debeu resultar a inscrición do anverso, VICTORIA REGINA, na que se omitía o habitual D. G. (Dei Gratia, "pola graza de Deus"). Esta circunstancia deu lugar a que a moeda de 1859 pasase a coñecerse como o "florín sen Deus". Ademais, a omisión das devanditas iniciais xerou unha nova controversia, xa que algúns sospeitaron que o Master of the Mint da Casa da Moeda de Londres, o irlandés católico romano Richard Lalor Sheil, conspiraba así para derrocar o réxime protestante. Mais na realidade a inscrición sen mención a Deus fora suxerida por Alberte, o príncipe consorte, marido da raíña Vitoria. Sheil declarou na Cámara dos Comúns que a inscrición fora un erro, o que levou a que o florín se redeseñase para a súa seguinte emisión en 1851, aínda que sobre a base dos mesmos modelos creados por Wyon e Dyce.

 1851-1887: florín "gótico" 
miniatura|292x292px|Florín "gótico" de 1859 (mdccclix), que recupera as habituais alusións a Deus nas súas lendas."1 Florin - Victoria 1st portrait; 'Gothic' type". Numista.com
Este florín revisado tamén aumentou o seu diámetro, dos 28 aos 30 milímetros, aínda que sen variación do peso, e todas as súas inscricións están escritas en caracteres góticos. Ademais, a súa data está expresada en numeración romana. O busto de Vitoria e a heráldica permaneceron practicamente inalterados, mais a lenda do anverso si que cambiou notablemente, para recoller a mención a Deus, VICTORIA D G ("pola graza de Deus") BRIT REG F D ("defensora da fe"),  ONE FLORIN ONE TENTH OF A POUND.

Malia o establecemento dunha comisión real para o efecto, o proxecto da decimalización perdeu pulo; só houbo un tímido apoio a unha moción de 1855 na Cámara dos Comúns que aplaudía a creación do florín e avogaba pola súa expansión a máis moedas de carácter decimal.Levi, L. (1880). Páxinas 474-476. O florín "gótico" emitiuse anualmente ata 1887, coas únicas excepcións de 1861 e 1882.Lobel, R. (1999) [1995]. Páxinas 518-519. Desde 1864 ata 1879, cuñáronse algúns exemplares de floríns con números de cuño gravados á dereita do broche do busto de Vitoria.Lobel, R. (1999) [1995]. Páxina 60. Tamén nalgunhas ocasións, a partir de 1867, a abreviatura BRIT ("británica") transformouse en BRITT, seguindo a práctica latina de duplicar unha consoante final para o plural. Deste xeito perseguíase incluír as colonias e outros territorios do imperio, ao pasar de "Raíña de Gran Bretaña" a "Raíña dos británicos".

 1887-1892: florín "do xubileu" 
Véxase tamén: Moedas do Xubileu de Vitoria do Reino Unido
miniatura|291x291px|Florín "do xubileu", de 1889, creado por Boehm."1 Florin - Victoria 2nd portrait". Numista.com
En 1887, como parte do redeseño da moeda británica para celebrar o xubileu de ouro ou quincuaxésimo aniversario do ascenso ao trono de Vitoria, estreouse un novo deseño para o anverso das moedas de ouro e de prata, obra de Joseph Edgar Boehm, que amosaba a raíña xa como unha muller de idade. As moedas con este novo deseño coñecéronse como "moedas do xubileu". No reverso deste novo florín suprimíronse as flores e substituíronse por cetros entre os escudos, cunha estrela da Xarreteira no centro.Spink (2016). Páxinas 473-474. 

A nova cabeza da raíña nas moedas do xubileu resultou ser moi impopular, en parte debido á coroa que portaba, que se considerou ridiculamente pequena.Linecar, H. W. A. (1977). Páxina 109-110. O florín do xubileu compartiu o seu reverso cun efémero dobre florín, cuñado entre 1887 e 1890,"2 Florins - Victoria". Numista.com que Gertrude Rawlings describiu en 1898 como un "atizador do lume ou unha bandexa de té".Seaby, P. (1985). Páxina 157. O deseño do reverso foi creado e gravado por Leonard Charles Wyon —que tamén se encargara do gravado do anverso—, aínda que é probable que estivese influído polas moedas de ouro de Carlos II (1660-1685),"1 Guinea - Charles II". Numista.com deseñadas por John Roettiers. 

O diámetro deste florín reduciuse a 29,5 milímetros. Todas as súas inscricións están en letras latinas e en números arábigos. A lenda do anverso é VICTORIA DEI GRATIA e a do reverso FID DEF BRITT REG, sen que apareza a indicación do valor facial. O florín do xubileu cuñouse anualmente entre 1887 e 1892.Lobel, R. (1999) [1995]. Páxina 517-519.

 1893-1901: florín da "cabeza velada" 
Véxase tamén: Serie Old Head
155x155px155x155pxFlorín da "cabeza velada" de 1899, creado por Thomas Brock."1 Florin - Victoria 3rd portrait". Numista.com

Dada a falta de aceptación popular do busto das moedas do xubileu, en febreiro de 1891 estableceuse un comité para recomendar novos deseños. Para o anverso escolleuse un deseño de Thomas Brock e o comité recomendou varias opcións para os reversos.Craig, J. (2010) [1953]. Páxina 342. Este órgano consultivo avogou por que se utilizase un busto diferente no florín e na media coroa, para axudar a diferenciar ambas as moedas entre si, mais a recomendación non foi aceptada e o florín utilizou o mesmo anverso da "cabeza velada" ou "cabeza vella" que se introduciu para toda a moeda de prata e de ouro en 1893. Para mellorar a súa distinción con respecto á media coroa diminuíuse novamente o seu diámetro, ata os 28,5 milímetros. A lenda do anverso é VICTORIA DEI GRA BRITT REGINA FID DEF IND IMP e no reverso, de novo deseño e que amosa tres escudos separados por unha rosa, un trevo e un cardo —en referencia a Inglaterra, Escocia e Irlanda— lese a inscrición ONE FLORIN / TWO SHILLINGS.Seaby, P. (1985). Páxina 158.Spink (2016). Páxina 477. Este reverso foi creado por Edward Poynter. O derradeiro florín de Vitoria foi cuñado ininterrompidamente desde 1893 ata 1901, o ano da morte da raíña.

 Eduardo VII (1901-1910) 
miniatura|292x292px|Florín de 1909."1 Florin - Edward VII". Numista.com
Logo da chegada ao trono do fillo de Vitoria, Eduardo VII, redeseñáronse ambas as faces do florín, e dese redeseño encargouse o daquela gravador xefe da Royal Mint, George William de Saulles. O florín de Eduardo VII emitiuse anualmente entre 1902 e 1910, mantendo os 11,3 gramos de peso e os 28,5 milímetros de diámetro do florín anterior. O anverso amosa a cabeza do monarca cara á dereita, rodeado pola inscrición EDWARDVS VII DEI GRA BRITT OMN REX FD IND IMP, en tanto que o reverso amosa un sorprendente deseño no florín, consiste nunha representación de Britannia en pé, ao vento, que sostén un escudo coa súa man esquerda e un tridente coa dereita, xunto coa inscrición habitual, ONE FLORIN / TWO SHILLINGS, e a data no exergo. Este reverso foi cualificado como "moi pouco habitual e orixinal" polo Coincraft's Standard Catalogue of English and UK Coins.Lobel, R. (1999) [1995]. Páxina 519. Peter Seaby, na súa historia da moeda británica, describiu esta figura da Britannia como "de pé sobre algún barco antigo e mítico que dificilmente podería navegar baixo o seu peso", aínda que lle atribuía "unha composición agradable.Seaby, P. (1985). Páxina 161.

De Saulles creou o novo florín deste xeito para o distinguir con claridade da moeda de media coroa, xa que a Casa da Moeda recibira queixas ao respecto. É probable que De Saulles se basease no deseño do dólar de comercio británico de 1895, tamén creado por el.Linecar, H. W. A. (1977). Páxina 124. A modelo para o deseño de Britannia foi Susan Hicks-Beach, a filla de Michael Hicks-Beach, o primeiro conde de St Aldwyn, que ocupaba o posto de Master of the Mint ("mestre de ceca"). As moi posteriores series de moedas de investimento e de colección da serie Britannia, emitidas pola Royal Mint, teñen un reverso moi semellante ao do florín de Eduardo VII.Lobel, R. (1999) [1995]. Páxina 647.

 Xurxo V (1910-1936) 
155x155px155x155pxFlorín de 1819."1 Florin - George V 1st issue". Numista.com

Os floríns emitidos a nome de Xurxo V, que amosan no anverso a figura do novo monarca ollando cara á esquerda, foron deseñados por Bertram Mackennal e cuñáronse todos os anos do seu reinado, coa excepción de 1910 e 1934.Lobel, R. (1999) [1995]. Páxinas 520-521. O deseño inicial do reverso (1911-1926) desenvolveuse internamente na Casa da Moeda sobre a base do do dobre florín de 1887, moi similar ao do florín do xubileu.Linecar, H. W. A. (1977). Páxina 127. Nin o peso nin o diámetro da moeda sufriron variacións mais, por mor da suba do prezo da prata, a composición da aliaxe modificouse en 1920, pasando da ata entón común de 925 milésimas de prata a unha nova aliaxe de só o 50 % de prata, completado co 40 % de cobre e o 10 % de níquel."1 Florin - George V 2nd issue". Numista.com En 1922 modificouse novamente a 50 % de prata e 50 % de cobre, e finalmente en 1927 a 50 % de prata, 40 % de cobre, 5 % de níquel e 5 % de cinc.Lobel, R. (1999) [1995]. Páxina 520. Estes cambios sucesivos na aliaxe a partir de 1920 debéronse a que a Royal Mint intentaba atopar unha composición con base de prata que seguise a ser atractiva á medida que se ía desgastando co uso.Linecar, H. W. A. (1977). Páxina 128. As inscricións desta primeira versión do florín de Xurxo V son GEORGIVS V D G BRITT OMN REX F D IND IMP no anverso e ONE FLORIN no reverso, xunto co ano de emisión.

En 1927 o deseño do florín sufriu unha nova modificación, obra de George Kruger Gray, que non supuxo unha gran alteración do deseño dos escudos e os cetros do reverso, aínda que si que se eliminaron as coroas dos escudos, que foron incorporadas aos cetros. No centro do deseño figura a inicial "G", do nome do rei. A lenda do anverso pasou a ser GEORGIVS V DEI GRA BRITT OMN REX e a do reverso FID DEF IND IMP, xunto coa data e a denominación do valor facial, ONE FLORIN. O busto do monarca no anverso tamén foi levemente modificado en 1927."1 Florin - George V 3rd issue". Numista.com

 Eduardo VIII (1936) 
miniatura|146x146px|Proposta de Paget para o florín de Eduardo VIII, que non chegou a emitirse."2 Shillings - Edward VIII Pattern". Numista.com
Ao longo de 1936, o único ano en que reinou Eduardo VIII, seguíronse a cuñar todas as moedas utilizando os deseños anteriores, correspondentes ao seu pai, Xurxo V, á espera que se preparasen os cuños cos deseños propios do novo monarca. Finalmente, non chegou a pórse en circulación moeda ningunha a nome de Eduardo VIII. No entanto, existe algún exemplar dunha cuñaxe de proba do florín, que debería ter recibido a aprobación aproximadamente no momento en que o rei abdicou, en decembro de 1936. Aínda que existía a tradición de alternar o lado cara ao que mira o busto do monarca en cada reinado, e Xurxo V ollaba cara á esquerda, Eduardo consideraba que ese perfil era o máis favorecedor, polo que o busto na proba do florín ao seu nome, deseñado por Thomas Humphrey Paget, mantén a mesma orientación, rodeado pola lenda EDWARDVS VIII D G BR OMN REX. Pola súa banda, o reverso, obra de Kruger Gray, amosa unha rosa coroada no centro flanqueada por un cardo e un trevo, cun E debaixo do cardo e un R baixo o trevo, todo rodeado polas lendas FID DEF IND IMP e TWO SHILLINGS 1937.Lobel, R. (1999) [1995]. Páxina 521.Seaby, P. (1985). Páxinas 166-167.

 Xurxo VI (1936-1952) 
miniatura|292x292px|2 xilins (florín) de 1948."2 Shillings - George VI". Numista.com
O florín de Xurxo VI, producido sen interrupcións entre 1937 e 1951, é moi semellante ao previsto na cuñaxe de proba a nome do seu irmán Eduardo VIII, no que tamén se omitía a denominación "florín", en favor de "2 xilins", algo que permanecerá durante o resto da existencia desta moeda. 

O anverso, deseñado por Thomas Humphrey Paget, amosa unha efixie do monarca cara á esquerda coa lenda GEORGIVS VI D G BR OMN REX, en tanto que o reverso representa unha rosa coroada cun trevo e un cardo a cada lado, cun G e un R debaixo, respectivamente, e coa inscrición FID DEF IND IMP TWO SHILLINGS. Esta lenda do reverso mantívose ata 1948, e a partir de 1949 eliminouse a expresión IND IMP, en recoñecemento á independencia da India. A partir de 1947 modificouse o seu contido metálico, ao desaparecer a prata, do mesmo xeito que no resto das moedas británicas en circulación, e pasou a estar cuñada en cuproníquel, cun 75 % de cobre e un 25 % de níquel.Lobel, R. (1999) [1995]. Páxinas 521-522.Linecar, H. W. A. (1977). Páxina 170. Este cambio na aliaxe debeuse á necesidade de Gran Bretaña de devolverlle aos Estados Unidos a prata que lle debía en virtude da lei Lend-Lease, de 1941.Dyer, G. P.; Gaspar, P. P. (1992). Páxinas 589-590. 

O peso do florín permaneceu inalterado en 11,3 gramos e o seu diámetro en 28,5 milímetros, malia o cambio na aliaxe.

 Isabel II (1953-1970) 
miniatura|292x292px|2 xilins (florín) de 1961."2 Shillings - Elizabeth II". Numista.com
Logo do falecemento de Xurxo VI, o florín cuñouse a nome da súa filla, Isabel II, durante todos os anos entre 1953 e 1967, e novamente en 1970, nunha emisión con acabamento proof —fondo espello e relevo mate— exclusivamente para a súa venda aos coleccionistas. O anverso é obra de Mary Gillick e amosa unha cabeza da raíña ollando cara á dereita, rodeada inicialmente pola lenda ELIZABETH II DEI GRATIA BRITT OMN REGINA —só en 1953— logo cambiada a ELIZABETH II DEI GRATIA REGINA —no resto dos anos—.Lobel, R. (1999) [1995]. Páxina 522. Esta modificación fíxose para recoñecer a evolución da Commonwealth británica, que daquela contiña varias repúblicas.Seaby, P. (1985). Páxina 172. O reverso, deseñado por Edgar Fuller e Cecil Thomas, representa unha rosa de Tudor no centro rodeada por cardos, trevos e porros, coa frase latina abreviada FID DEF, así como o valor facial e a data. Estes deseños foron seleccionados por un comité consultivo da Royal Mint, logo dun concurso público.Dyer, G. P.; Gaspar, P. P. (1992). Páxina 588. As iniciais dos artistas aparecen a ambos os lados do porro galés, na parte inferior do reverso. Cando se publicou na prensa o reverso deste novo florín non houbo consenso acerca de cal era a súa parte superior; o numismático H. W. A. Linecar sinalou que o segundo L da palabra SHILLINGS marcaba a parte inferior da moeda.Linecar, H. W. A. (1977). Páxinas 135-136.

Consonte o plan de decimalización da moeda británica, a partir de 1968 introduciuse a moeda de 10 peniques novos, de carácter decimal, coas mesmas características métricas e a mesma composición que o florín."10 New Pence - Elizabeth II". Numista.com Xa que logo, a derradeira data de cuñaxe do florín foi 1967. Ambas as moedas comezaron a circular indistintamente e co mesmo valor antes do chamado Día Decimal, o 15 de febreiro de 1971."Ten Pence Coin". Royal Mint. 

Os floríns tiveron aínda unha ampla circulación logo do Día Decimal, en conxunto coa moeda de 10 peniques. En 1978, logo dun estudo acerca da moeda, o Goberno de Thatcher anunciou a súa intención de emitir unha nova moeda de 10 peniques de tamaño reducido."10 Pence - Elizabeth II 3rd portrait; small type". Numista.com Este novo penique de pequeno tamaño entrou en circulación en 1992 e pouco despois o florín foi desmonetizado, o 30 de xuño de 1993. O florín, primeira moeda británica de carácter decimal, foi tamén a derradeira moeda á que se lle retirou a condición de curso legal, das que estaban en circulación antes da decimalización.

 Tiraxes 
Estas son as tiraxes anuais da moeda dun florín ou 2 xilins, desde a súa creación en 1849 ata ó cesamento da súa produción en 1970:"Florin (Two Shillings). Coin Type from United Kingdom. Detailed information". Onlinecoin.clubVitoria

 1849: 413.320
 1851: 1.540
 1852: 1.014.552
 1853: 3.919.950
 1854: 550.413
 1855: 831.017
 1856: 2.201.760
 1857: 1.671.120
 1858: 2.239.380
 1859: 2.568.060
 1860: 1.475.100
 1862: 594.000
 1863: 938.520
 1864: 1.861.200
 1865: 1.580.040
 1866: 914.760
 1867: 423.720
 1868: 869.940
 1869: 297.000
 1870: 1.080.648
 1871: 3.425.605
 1872: 7.199.690
 1873: 5.921.839
 1874: 1.642.630
 1875: 1.117.030
 1876: 580.034
 1877: 682.292
 1878: 1.786.680
 1879: 1.512.247
 1880: 2.161.170
 1881: 2.376.337
 1883: 3.555.667
 1884: 1.447.379
 1885: 1.758.210
 1886: 591.773
 1887: 1.776.903
 1888: 1.647.540
 1889: 2.973.561
 1890: 1.684.737
 1891: 836.438
 1892: 283.401
 1893: 1.667.415
 1894: 1.952.842
 1895: 2.182.968
 1896: 2.944.416
 1897: 1.699.921
 1898: 3.061.343
 1899: 3.966.953
 1900: 5.528.630
 1901: 2.648.870

Eduardo VII

 1902: 2.204.698
 1903: 995.298
 1904: 2.769.932
 1905: 1.187.596
 1906: 6.910.128
 1907: 5.947.895
 1908: 3.280.010
 1909: 3.482.829
 1910: 5.650.713

Xurxo V

 1911: 5.957.291
 1912: 8.571.731
 1913: 4.545.278
 1914: 21.252.701
 1915: 12.357.939
 1916: 21.064.337
 1917: 11.181.617
 1918: 29.211.792
 1919: 9.469.292
 1920: 15.387.833
 1921: 34.863.895
 1922: 23.861.044
 1923: 21.546.533
 1924: 4.582.372
 1925: 1.404.136
 1926: 5.125.410
 1927: 15.000 (só proof)
 1928: 11.087.186
 1929: 16.397.279
 1930: 5.733.568
 1931: 6.566.331
 1932: 717.041
 1933: 8.685.303
 1935: 7.540.546
 1936: 9.897.448

Xurxo VI

 1937: 13.033.183
 1938: 7.909.388
 1939: 20.850.607
 1940: 18.700.338
 1941: 24.451.079
 1942: 39.895.245
 1943: 26.711.987
 1944: 27.560.005
 1945: 25.858.049
 1946: 22.300.254
 1947: 22.910.085
 1948: 67.553.838
 1949: 28.614.939
 1950: 24.375.003
 1951: 27.431.747

Isabel II

 1953: 11.998.710
 1954: 13.085.422
 1955: 25.887.253
 1956: 47.824.500
 1957: 33.071.282
 1958: 9.564.580
 1959: 14.080.319
 1960: 13.831.782
 1961: 37.735.315
 1962: 35.129.903
 1963: 25.580.000
 1964: 16.313.000
 1965: 48.723.000
 1966: 84.547.000
 1967: 22.000.000
 1970: 750.476 (só proof)

 Notas 

 Véxase tamén 

 Bibliografía 

 Craig, J. (2010) [1953]. The Mint. Cambridge University Press. ISBN 978-0-521-17077-2
 Dyer, G. P.; Gaspar, P. P. (1992). "Reform, the New Technology and Tower Hill". En Challis, C. E. (ed.). A New History of the Royal Mint. Cambridge University Press. Páxinas 398-606, ISBN 978-0-521-24026-0
 Josset, C. R. (1962). Money in Britain. A history of the currencies of the British Isles. Frederick Warne and Co., Londres.
 Levi, L. (1880). The History of British Commerce and of the Economic Progress of the British Nation, 1763-1878 (2ª ed.). John Murray.
 Linecar, H. W. A. (1977). British Coin Designs and Designers. G. Bell & Sons, Londres. ISBN 978-0-7135-1931-0
 Lobel, R. (1999) [1995]. Coincraft's Standard Catalogue English & UK Coins 1066 to Date (5ª ed.). Sandard Catalogue Publishers, Londres. ISBN 978-0-9526228-8-8
 Seaby, P. (1985). The Story of British Coinage. B. A. Seaby, Londres. ISBN 978-0-900652-74-5
 Spink (2016). Coins of England and the United Kingdom (52ª ed.). Spink, Londres. ISBN 978-1-907427-98-5

 Outros artigos 

 Libra esterlina
 Xilin británico
 Royal Mint

 Ligazóns externas 

 Coins of England and Great Britain: The Florin
 Pictures of Coins of the UK: Florins, or Two Shilling Coins
 Florin (Two Shillings). Coin Type

Categoría:Moedas do Reino Unido
Categoría:Moedas divisionarias
Categoría:Moedas de prata
Categoría:Moedas fóra de curso